Тақырыбы: Ұрпақ тәрбиесі -өзекті мәселе.

 "Зерде" жалпы білім беретін мектеп" коммуналдық мемлекеттік мекемесінде "Біртұтас тәрбие бағдарламасы" аясында "Ата-аналарды педагогикалық қолдау орталығы" кабинеті ашылды.  Орталықтың мақсаты ата-аналарға  түрлі бағытта  қолдау  көрсетіп,  бірлесе отырып атқарар  жұмыс жоспарларын жүйелеу.   "Мектеп, ата-ана,  бала" үштік одағының жұмысын жандандыру,  жаңа бағытта  жаңашылдыққа бейімдеу.  Бүгінгі шәкірт, ертеңгі тұлға. Олай болса, тәрбие ісінде қателеспеуіміз керек. Тәрбиенің босаңсуынан қоғамымызда жастар, әсіресе жасөспірімдер арасында түрлі қылмыстардың белең алуын ешкім теріске шығара алмайды. Қылмысты азайту тек құқық қорғау органдарының еншісінде емес. Алдымызда отырған жасөспірімдер тағдыры баршамызды алаңдатуы тиіс.

Мектеп,  ата-ана, қоғам белсене отырып , тәрбие жұмыстарын уақыт талабына сай жандандыруымыз  керек. Әрбір сынып жетекшілер   оқушыларын қадағалап , түрлі іс-шаралар өткізіп отыруы тиіс. Тәрбиесі қиын оқушыларды анықтап, оларды түрлі үйірмелерге тартып жүйелі жұмыс жасалу керек. Тәрбие салғырттықты,  енжарлықты сүймейді. Ата-аналар мен сынып жетекшілер бірлесіп еңбек еткенде ғана жетістікке жетеміз. Ең бастысы келер ұрпақтың алдында жауапкершілігіміздің зор екенін жадымыздан шығармай , оқушыларды ұлтжанды, патриот, сенімді тұлға болып қалыптасуына жағдай жасауды ұмытпайық. Ол сіз бен біздің қолымызда.

С. Турмаганбетова.